Царска круна
Красни цвете, царска круно,
А где ти је цар?
Да му није круна тешка,
Ил’ је болан, стар?
Красни цвете, царска круно,
А где ти је цар?

»Мој песниче! Певни гласно
Да је силан цар!
Да му није круна тешка,
Нит’ је болан, стар:
Јер пролеће — рајско чедо —
Оно ми је цар!«

Извор 
Јован Грчић Миленко: Целокупна дела, Библиотека српских писаца, Народна просвета, стр 173-174

Јован Грчић Миленко
Поезија